\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel. (8 5) 240 4361

Faks. (8 5) 240 4362

El. p. info@vmvt.lt

Duomenys kaupiami ir saugomi

Juridinių asmenų registre

Kodas 188601279

Biudžetinė įstaiga

Siesikų g. 19

LT-07170 Vilnius

http://www.vmvt.lt



**VALSTYBINĖ MAISTO IR VETERINARIJOS TARNYBA**

Lietuvos veterinarijos gydytojų asociacijai 2020-12-22 Nr. B6-(1.9.)-2839

El. p. [lvga@lvga.lt](mailto:lvga@lvga.lt) Į 2020-12-15 raštą

Kopija

Valstybinės maisto ir veterinarijos tarnybos

teritoriniams padaliniams

**DĖL VEIKLOS APRIBOJIMO KARANTINO METU**

Valstybinė maisto ir veterinarijos tarnyba (toliau – VMVT), išnagrinėjusi Jūsų 2020-12-15 raštą, pagal kompetenciją informuoja, kad, vadovaujantis Lietuvos Respublikos Vyriausybės 2020 m. gruodžio 14 d. nutarimu Nr. 1418„Dėl Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ pakeitimo“, nėra draudžiama teikti veterinarijos paslaugas, vykdyti veterinarijos gydyklų, veterinarijos vaistinių veiklą, taip pat nėra draudžiamas asmenų judėjimas tarp savivaldybių, jei vykstama atlikti darbo arba jei darbo vieta yra kitoje savivaldybėje. VMVT primena, kad veterinarijos paslaugas galima teikti veterinarijos gydyklose arba gyvūnų laikymo vietose. Teikdami veterinarijos paslaugas, privatus veterinarijos gydytojas ir jam padedantys asmenys privalo laikytis biologinio saugumo priemonių reikalavimų ir naudoti asmens apsaugos priemones dėl COVID-19, užtikrinti 10 m2 plotą vienam asmeniui patalpose ir laikytis ne mažesnio kaip 2 metrų atstumo.

VMVT pažymi, kad gyvulių laikytojų saviizoliacijos metu jų ūkiuose gyvuliams atliekamos profilaktinės priemonės (tuberkulinizacija ir kraujo mėginių ėmimas) sveikos bandos statusui palaikyti, o taip pat vykdant gyvūnų užkrečiamųjų ligų stebėsenos programos planus, gali būti nukeliamos iki gyvulių laikytojų saviizoliacijos pabaigos. Įgaliotieji veterinarijos gydytojai apie pasikeitusį gyvūnų užkrečiamųjų ligų stebėsenos programos planų įgyvendinimą turi informuoti VMVT teritorinius padalinius, kurių teritorijoje vykdo veiklą.

Direktorius Darius Remeika

Kristina Stakytė, tel. (8 5) 205 3164, el. p. [kristina.stakyte@vmvt.lt](mailto:kristina.stakyte@vmvt.lt)